དགེ་རྒན་གྱིས་སློབ་མར་བརྩེ་བ་མེད་ན་དོན་ངོ་མའི་སློབ་གསོ་སློབ་ཁྲིད་ནི་ཆར་ཆུ་མེད་པའི་འབྲུག་སྐད་ཀྱི་ཟླ་བོར་གྱུར་ངེས་ལ་དགེ་རྒན་དེ་རིགས་ནི་གཙང་མཁས་གཞན་ལ་ཕན་པར་འདོད་ཅེས་པའི་མཚན་སྙན་དང་ཡོངས་སུ་འགལ་སྲིད་ལ་སྤྱི་ཚོགས་དང་ཁྱིམ་ཚང་།སློབ་མ་བཅས་ཚང་མས་དགའ་བསུ་མི་ཐོབ་པའི་དགེ་རྒན་ཙམ་པོ་བ་ཞིག་ཏུ་གྱུར་ངེས།དེར་བརྟེན་སློབ་མ་རྣམས་རང་གི་བུ་ཕྲུག་ལྟ་བུར་བརྩིས་ཏེ་ཁོ་ཚོར་བྱམས་སྐྱོང་བྱ་རྒྱུ་ནི་དགེ་རྒན་གྱི་དགོས་ངེས་ཀྱི་འོས་འགན་དང་དགེ་རྒན་གྱི་དྭངས་གཙང་ལྷད་མེད་ཀྱི་ཀུན་སྤྱོད་ཅིག་དང་།སློབ་གསོ་སློབ་ཁྲིད་ལེགས་སྒྲུབ་ཡོང་བའི་དགོས་པ་ཡང་ཡིནཞེས་པ་ལྟར་དེ་ཡང་སྨན་པས་ནད་པར་ནད་བཅོས་པ་ལྟ་བུའི་ངང་རྒྱུད་རིང་པོས་སློབ་མ་མི་རེ་ངོ་རེའི་དོན་དངོས་ཀྱི་གནས་ཚུལ་ལ་གཞིགས་ཏེ་རྣག་ཐོག་བཙག་འཁེལ་གྱིས་མཛུབ་སྟོན་དང་ཐུགས་ཁུར།བྱམས་སྐྱོང་བྱས་ན།ད་གཟོད་སློབ་མ་ཀུན་གྱིས་ཡིད་ཆེད་ཐོབ་པ་དང་དགེ་རྒན་དང་སློབ་མའི་དབར་ནམ་ཡང་དོར་མི་ཐུབ་པའི་དྭངས་གཙང་ལྷད་མེད་ཀྱི་དགེ་སློབ་དབར་གྱི་བརྩེ་དུང་ཞིག་གྲུབ་ངེས།